b'\n_START_ARTICLE_\nAleksandr Fadejev\n_START_PARAGRAPH_\nAleksandr Aleksandrovit\xc5\xa1 Fadejev (ven. \xd0\x90\xd0\xbb\xd0\xb5\xd0\xba\xd1\x81\xd0\xb0\xcc\x81\xd0\xbd\xd0\xb4\xd1\x80 \xd0\x90\xd0\xbb\xd0\xb5\xd0\xba\xd1\x81\xd0\xb0\xcc\x81\xd0\xbd\xd0\xb4\xd1\x80\xd0\xbe\xd0\xb2\xd0\xb8\xd1\x87 \xd0\xa4\xd0\xb0\xd0\xb4\xd0\xb5\xcc\x81\xd0\xb5\xd0\xb2; 24. joulukuuta (J: 11. joulukuuta) 1901 Kimry - 13. toukokuuta 1956 Moskova) oli neuvostoliittolainen romaanikirjailija. H\xc3\xa4n kuului my\xc3\xb6s Kirjailijaliiton perustajiin ja toimi sen puheenjohtajana vuosina 1946\xe2\x80\x931954._NEWLINE_Fadejevin tunnetuimpia teoksia ovat toisen maailmansodan aikaiseen Ukrainaan sijoittuva, tositapahtumiin perustuva Nuori kaarti sek\xc3\xa4 teos Rasgrom vuodelta 1927, josta on tehty kolme suomennosta:  Yhdeks\xc3\xa4ntoista (1931), Taigan sissit (1945) ja Tuho (1977).'